als_Latn dik_Latn sag_Latn
PE kërkon miratimin e kornizës ligjore për Gjykatën Speciale
Parlamenti Evropian i bën thirrje formalisht pesëshes së mbetur evropiane që të njeh pavarësinë e Kosovës.
Kjo qëndron në rezolutën e miratuar në Strasburg, ndërsa është viti i pestë me radhë që bëhet ky apel.
Nëpërmjet të rezolutës së miratuar kërkohet gjithashtu përshpejtimi i procesit të liberalizimit të vizave për qytetarët e Kosovës, ndërsa nga institucionet vendimmarrëse në Bruksel apelohet për nënshkrim sa më të parë të Marrëveshjes së Stabilizim Asociimit me çfarë do kontribuohet në zhvillimin ekonomik të Kosovës.
Nga ana tjetër deputetet e Parlamentit Evropian kërkojnë nga Prishtina zyrtare miratimin e kornizën ligjore e cila do mundësojë themelimin e Gjykatës Special.
Njëkohësisht, me anë të kësaj rezolutë kërkohet nga autoritetet e Kosovës që të ndërmarrin reformat në sundim të ligjit administrate publike, të luftohet krimi i organizuar dhe korrupsioni.
Autorja e tekstit të rezolutës deputetja, Ulrike Lunacek pranoi se ndonëse 5 vite me radhë apelohet tek ato për njohje, këto shtete duket se nuk kanë në plan të lëvizin pozitivisht në këtë drejtim.
Duke iu drejtuar gazetarëve pas miratimit të rezolutës ajo shprehu drojën se do merr kohë e gjatë deri në njohjen nga ana e pesëshes.
Nga ana tjetër ajo ndihet e inkurajuar me prononcimin e Komesarit për çështje të brendshme, Dimitris Avramopoulos në lidhje më liberalizimin e vizave për kosovarët.
“Ky është lajm i mirë për Kosovën dhe shpresoj të dal i vërtetë, meqë Komisioni Evropian për herë të parë e thotë një gjë të tillë”, tha Lunacek.
Duke tërhequr vërejtjen se pavarësisht disponimit të Komisionit Evropian megjithatë fjalën përfundimtare për këtë çështje do e kenë ministrat e brendshëm të vendeve anëtare, Lunacek theksoi se shpreson se edhe ata të kenë realizuar se fluksi i fundit i imigrantëve ka ndodhë edhe për shkak të ndjenjës e të qenurit të mbyllur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn